open-index/open-wikipedia-markdown huggingface dataset:
Λιμβουργιανή γλώσσα

thumb|290px|right|Χάρτης με όλες τις γλώσσες που ομιλούνται στις Κάτω Χώρες
Τα **Λιμβουργιανά** (, , ) είναι μια ομάδα Φρανκονιανών ποικιλιών, που ομιλούνται στις περιοχές της Λιμβουργίας και της Ρηνανίας, κοντά στα κοινά Ολλανδοβελγογερμανικά σύνορα. Η περιοχή στην οποία ομιλούνται ορίζεται περίπου από έναν ευρύ κύκλο από το Φένλο στην Κολωνία στο Άαχεν στο Μάαστριχτ στο Άσσελτ και πίσω στο Φένλο. Τα Λιμβουργιανά αναγνωρίζονται ως τοπική γλώσσα () στην Ολλανδία και ως τέτοια χαίρει κάποιας προστασίας υπό το κεφάλαιο 2 της Ευρωπαϊκής Σύμβασης για τις Τοπικές και Μειονοτικές Γλώσσες. 

Τα Λιμβουργιανά ομιλούνται από περίπου 1.600.000 ανθρώπους στις Κάτω Χώρες και από πολλές εκατοντάδες χιλιάδες στη Γερμανία, ανάλογα με τον ορισμό. Οι ποικιλίες των Λιμβουργιανών που ομιλούνται εντός της Φλαμανδικής (Βέλγιο) επικράτειας είναι περισσότερο επηρεασμένες από τα Γαλλικά απ'ό,τι αυτές που ομιλούνται σε Ολλανδικό ή Γερμανικό έδαφος. 

Αντίθετα με τις περισσότερες Ευρωπαϊκές γλώσσες, τα Λιμβουργιανά είναι μία τονική γλώσσα διαθέτoντας δύο τόνους. Άλλες Ευρωπαϊκές γλώσσες που είναι γνωστές ως περιθωριακά τονικές είναι οι Λιθουανική, Σλοβένικη, Σουηδική, Νορβηγική και οι Γιουγκοσλαβικές γλώσσες Σέρβικη, Βοσνιακή και Κροατική. 

Τα Λιμβουργιανά δείχνουν επίσης σημάδια ενός πιθανού Κέλτικου υποστρώματος που υποδεικνύεται από έναν μεγαλύτερο αριθμό λέξεων που έχουν Κέλτικες καταγωγές στα Λιμβουργιανά απ'ό,τι σε άλλες Δυτικές Γερμανικές διαλέκτους. 

## Εξωτερικοί σύνδεσμοι

* Για τους Λιμβουργιανούς Τόνους 
* Χάρτης Διαλέκτων που ομιλούνται στην Ολλανδική Λιμβουργία
* Συμβουλή αναγνώρισης των Λιμβουργιανών ως τοπική γλώσσα 
* Λιμβουργιανό Λεξικό από το Webster's Dictionary - the Rosetta Edition

Κατηγορία:Γλώσσες του Βελγίου
Κατηγορία:Γλώσσες της Γερμανίας
Κατηγορία:Γλώσσες της Ολλανδίας
Κατηγορία:Δυτικές γερμανικές γλώσσες
Κατηγορία:Τονικές γλώσσες
Κατηγορία:Φλάνδρα
Λιμβουργία (Βέλγιο)

Η **Λιμβουργία** (, , ) είναι η ανατολικότερη επαρχία της Φλάνδρας (που είναι μία από τις τρεις περιοχές του Βελγίου), και βρίσκεται δυτικά του ποταμού Μεύση. Συνορεύει με την Ολλανδία και τις βελγικές επαρχίες Λιέγη, Φλαμανδική Βραβάντη και Αμβέρσα. Έχει έκταση 2.414 χλμ&sup2; και χωρίζεται σε τρία διαμερίσματα () που περιέχουν 44 δήμους. Έχει πληθυσμό 899.586 κατοίκους (εκτίμηση 2024) και πρωτεύουσά της είναι η Άσσελτ.

Η Λιμβουργία διασχίζεται από το Κανάλι Άλμπερτ, και έχει υπάρξει ιστορικά μεγάλη ανθρακωρυχική περιοχή. Το μεγαλύτερο μέρος της Λιμβουργίας περιλαμβανόταν στην πριγκηπική-επισκοπή της Λιέγης μέχρι το 1792, και ήταν μέρος της Ολλανδικής επαρχίας της Λιμβουργίας από το 1815 μέχρι το 1839. 

Ο «επίσημος» ύμνος της περιοχής της Λιμβουργίας και στο Βέλγιο και στην Ολλανδία είναι ο *In 't Bronsgroen Eikenhout*.

## Παραπομπές


## Δείτε επίσης
* Λιμβουργιανή γλώσσα

## Εξωτερικοί σύνδεσμοι
* 

Κατηγορία:Επαρχίες του Βελγίου
Κατηγορία:Φλάνδρα
Ανατολική Φλάνδρα

Η **Ανατολική Φλάνδρα** (, , ) είναι επαρχία της Φλάνδρας, μία εκ των τριών περιοχών του Βελγίου. Συνορεύει με την Ολλανδία και τις βελγικές επαρχίας Αμβέρσα, Φλαμανδική Βραβάντη, Αινώ και Δυτική Φλάνδρα, Έχει έκταση 2.991 χλμ² και χωρίζεται σε έξι διοικητικές περιφέρειες () που περιέχουν 65 δήμους. Έχει πληθυσμό 1.571.003 κατοίκους (εκτίμηση 2024) και πρωτεύουσά της είναι η Γάνδη.

Από τις 26 Νοεμβρίου 2004 κυβερνήτης της είναι ο Αντρέ Ντενί. Το προσωρινό κοινοβούλιο, *Provincieraad*, έχει 84 μέλη. Έξι άτομα επιλεγμένα από το κοινοβούλιο είναι οι αντιπρόσωποι, *bestendigde deputatie*, και σχηματίζουν την ημερήσια κυβέρνηση. Η επαρχία έχει ετήσιο προϋπολογισμό περίπου 300 εκατομμύρια ευρώ.

Η σημαία έχει ένα μαύρο λιοντάρι με κόκκινη γλώσσα και νύχια, με υπόβαθρο οριζόντιων λευκών και πράσινων λωρίδων. Αυτό είναι πρόσφατη προσαρμογή. Η σημαία της Ανατολικής Φλάνδρας ήταν προηγουμένως ίδια με αυτήν της Φλαμανδικής περιοχής: ένα μαύρο λιοντάρι σε κίτρινο υπόβαθρο.

## Παραπομπές


## Εξωτερικοί σύνδεσμοι
* 
* Επίσημος διαδικτυακός τόπος 

Κατηγορία:Επαρχίες του Βελγίου
Κατηγορία:Φλάνδρα
Φλαμανδική Περιοχή

Η **Φλαμανδική περιοχή** () ή **Περιφέρεια [[Φλάνδρα]]ς** είναι μία από τις τρεις επίσημες περιοχές του Βασιλείου του Βελγίου (μαζί με τη Βαλλωνική Περιοχή και την Περιοχή των Βρυξελλών). Έχει έκταση 13.522 τ.χλμ. και πληθυσμό 6.815.968 κατοίκους (εκτίμηση 2024).

Αμέσως μετά την εγκαθίδρυσή της, οι Φλαμανδοί μετέφεραν όλες τις συνταγματικές της αρμοδιότητες στη Φλαμανδική Κοινότητα. Οι σημερινές Φλαμανδικές αρχές (Φλαμανδικό Κοινοβούλιο, Φλαμανδική κυβέρνηση, κ.α.) επομένως εκπροσωπούν όλους τους Φλαμανδούς, συμπεριλαμβανομένων και όσων ζουν στην Περιοχή της Πρωτεύουσας Βρυξελλών. Έτσι, η Φλαμανδική περιοχή δεν διαθέτει κυβέρνηση από μόνη της, ούτε κοινοβούλιο, ούτε κανέναν άλλο θεσμό. 

Η Φλαμανδική περιοχή χωρίζεται σε 5 επαρχίες που σχηματίζουν τη Φλαμανδική περιοχή:

# Αμβέρσα ()
# Λιμβουργία ()
# Ανατολική Φλάνδρα ()
# Φλαμανδική Μπραμπάντ ()
# Δυτική Φλάνδρα ()

## Δείτε επίσης
*Φλάνδρα
*φλαμανδικές διάλεκτοι
*Φλαμανδική Κοινότητα

## Παραπομπές


## Εξωτερικοί σύνδεσμοι

* Φλαμανδικές αρχές () 
* Τουρισμός στη Φλάνδρα
* Γαλλική Φλάνδρα  
* Η Φλαμανδική περιοχή αγγίζει τα 6 εκατομμύρια κατοίκους (Ολλανδικά) 

Κατηγορία:Φλάνδρα
Αμβέρσα (επαρχία)

Η **Αμβέρσα** (, , ) είναι η βορειότερη επαρχία της Φλάνδρας και του Βελγίου. Συνορεύει με την Ολλανδία και τις βελγικές επαρχίες Λιμβουργία, Φλαμανδική Βραβάντη και Ανατολική Φλάνδρα. Πρωτεύουσά της είναι η Αμβέρσα. Με πληθυσμό 1.923.739 κατοίκους (εκτίμηση 2024) είναι η πολυπληθέστερη επαρχία του Βελγίου. 

Έχει έκταση 2.867 χλμ&sup2; που χωρίζεται σε τρία διοικητικά διαμερίσματα () τα οποία περιλαμβάνουν 70 δήμους.

## Παραπομπές


## Εξωτερικοί σύνδεσμοι
* 

Κατηγορία:Επαρχίες του Βελγίου
Κατηγορία:Φλάνδρα
Λιέγη (επαρχία)

Η **Λιέγη** (, , , βαλλωνικά: *Lîdje*) είναι η ανατολικότερη επαρχία της Βαλλωνίας και του Βελγίου. Είναι κατά κύριο λόγο γαλλόφωνη, με μια γερμανόφωνη μειονότητα που ζει κατά μήκος των ανατολικών συνόρων με τη Γερμανία. Συνορεύει με την Ολλανδία, τη Γερμανία, το Λουξεμβούργο και τις βελγικές επαρχίες Λουξεμβούργο, Ναμύρ, Βαλλωνική Βραβάντη, Φλαμανδική Βραβάντη και Λιμβουργία. Έχει έκταση 3.844 χλμ&sup2; και χωρίζεται σε τέσσερις διοικητικές περιφέρειες () που περιέχουν 84 δήμους. Έχει πληθυσμό 1.117.675 κατοίκους (εκτίμηση 2024) και πρωτεύουσά της είναι η Λιέγη.

## Παραπομπές


## Εξωτερικοί σύνδεσμοι
* 
* Επίσημος διαδικτυακός τόπος της επαρχίας της Λιέγης 
* '' Bureau des Relations Extérieures de la Province de Liège'' , , , 

Κατηγορία:Επαρχίες του Βελγίου
Κατηγορία:Βαλλωνία
Ναμύρ (επαρχία)

Η **Ναμύρ** (, , βαλλωνικά: *Nameur*) είναι επαρχία της Βαλλωνίας και του Βελγίου. Συνορεύει με τις βελγικές επαρχίες Αινώ, Βαλλωνική Βραβάντη, Λιέγη και Λουξεμβούργο. Έχει έκταση 3.664 χλμ&sup2; και χωρίζεται σε τρεις διοικητικές περιφέρειες () που περιλαμβάνουν 38 δήμους. Έχει πληθυσμό 503.582 κατοίκους (εκτίμηση 2024) και πρωτεύουσά της είναι η Ναμύρ.

## Παραπομπές


## Εξωτερικοί σύνδεσμοι
* 

Κατηγορία:Επαρχίες του Βελγίου
Κατηγορία:Βαλλωνία
Άσσελτ

Η **Άσσελτ** () είναι πόλη στο Βέλγιο, πρωτεύουσα της επαρχίας της Βελγικής Λιμβουργίας. Την 1η Ιανουαρίου 2024 η Άσσελτ είχε πληθυσμό 80.786 κατοίκων. Η συνολική έκτασή της είναι 102,24 χλμ&sup2; γεγονός που της δίνει πληθυσμιακή πυκνότητα της τάξης των 790,2 κατοίκων ανά χλμ&sup2;. Η Άσσελτ βρίσκεται στον ποταμό Ντέμερ και συνδέεται επίσης με το Κανάλι Άλμπερτ. 

## Ιστορία

Η Άσσελτ ιδρύθηκε τον 7ο αιώνα στον Χελμπέεκ, παραπόταμο του Ντέμερ. Το όνομα *Hasselt* προέρχεται από το *Hasaluth*, που σημαίνει ξύλο φουντουκιάς. Ήταν μία από τις μεγαλύτερες πόλεις της κομητείας του Λόον, της οποίας τα σύνορα ήταν περίπου τα ίδια με αυτά της σημερινής επαρχίας της Λιμβουργίας. Η Άσσελτ πήρε για πρώτη φορά το όνομά της το 1165 και σύντομα έλαβε την πολυπόθητη σύμβαση πόλης. Το 1242 το καθεστώς αυτό επιβεβαιώθηκε επισήμως από τον κόμη Άρνολντ Δ'.

Αν και η πόλη του Μποργκλόον ήταν η επίσημη πρωτεύουσα του μικρού αυτού πριγκηπάτου, η Άσσελτ έγινε η μεγαλύτερη πόλη χάρη στην ευνοϊκή τοποθεσία της και την εγγύτητα της στο κάστρο του κόμη και το αββαείο Χερκενρόντε στο Κούριρνγκεν. Το 1366 η κομητεία του Λόον έγινε μέρος της επισκοπής της Λιέγης και παρέμεινε έτσι μέχρι την προσάρτηση από τη Γαλλία το 1794. Το Μάαστριχτ έγινε η πρωτεύουσα της περιοχής που αποκαλούνταν τότε το Διαμέρισμα του Κάτω Μεύση. Μετά την ήττα του Ναπολέοντα Α΄ και της ένωσης με την Ολλανδία, υιοθετήθηκε το όνομα Λιμβουργία, από την παλιά κομητεία της Λιμβουργίας που δεν είχε ποτέ εξουσία επί του Λόον. Ακόμα και όταν το Βέλγιο κέρδισε την ανεξαρτησία του, το όνομα αυτό διατηρήθηκε και το όνομα Loon εξαφανίστηκε. Το 1830 η Άσσελτ έγινε η προσωρινή πρωτεύουσα της Βελγικής επαρχίας της Λιμβουργίας. Όταν το Μάαστριχτ παρέμεινε Ολλανδικό το 1839, έγινε η μόνιμη έδρα της επαρχιακής του κυβέρνησης εντός της Ολλανδίας, επίσης αποκαλούμενη Λιμβουργία. Το 1967 η Βελγική Λιμβουργία αποσπάστηκε από την Επισκοπική της Λιέγης και η Άσσελτ έγινε η έδρα της Επισκοπής της Άσσελτ.

## Παραπομπές


## Εξωτερικοί σύνδεσμοι
* http://www.hasselt.be Hasselt (επίσημος διαδυκτιακός τόπος της Άσσελτ). 
* http://www.ethiasarena.be Ethias Arena
* http://www.herkenrode.be  Abbey of Herckenrode 
* http://www.pukkelpop.be Pukkelpop 
* http://www.uhasselt.be Universiteit Hasselt (Πανεπιστήμιο της Άσσελτ)
* http://www.visitflanders.com Τουρισμός στη Φλάνδρα
* http://www.toerismelimburg.be  Τουρισμός στη Λιμβουργία

Κατηγορία:Πόλεις του Βελγίου
Κατηγορία:Φλάνδρα
Αινώ

Η **Αινώ** (, , , βαλλωνικά: *Hinnot*) είναι η δυτικότερη επαρχία της Βαλλωνίας στο Βέλγιο. Συνορεύει με τις βελγικές επαρχίες Δυτική Φλάνδρα, Ανατολική Φλάνδρα, Φλαμανδική Βραβάντη, Βαλλωνική Βραβάντη, Ναμύρ και με τη Γαλλία. Έχει έκταση 3.800 χλμ&sup2; και χωρίζεται σε επτά διοικητικές περιφέρειες () που περιλαμβάνουν 69 δήμους. Έχει πληθυσμό 1.358.723 κατοίκους (εκτίμηση 2024) και πρωτεύουσά της είναι η Μονς.

## Παραπομπές


## Εξωτερικοί σύνδεσμοι
* 
* Επίσημος διαδικτυακός τόπος της επαρχίας Αινώ 
* Επίσημη διαδικτυακή πύλη στην Αινώ ,  http://hainaut.wallonie.be/spip/rubrique.php3?id_rubrique=32)
* Σώμα Εμπορίου και Βιομηχανίας της Αινώ , 
* Ευρωπαϊκό Πληροφοριακό Κέντρο για την Αινώ 

Κατηγορία:Επαρχίες του Βελγίου
Κατηγορία:Βαλλωνία
Λουξεμβούργο (Βελγική επαρχία)

Το **Λουξεμβούργο** (, , , λουξεμβουργιανά: *Lëtzebuerg*, βαλλωνικά: *Lussimbork*) ή **Βέλγικο Λουξεμβούργο** είναι η νοτιότερη επαρχία της Βαλλωνίας και του Βελγίου. Συνορεύει με το κράτος του Λουξεμβούργου, τη Γαλλία και τις βελγικές επαρχίες Ναμύρ και Λιέγη. Έχει έκταση 4.443 χλμ² και χωρίζεται σε πέντε διοικητικές περιφέρειες () που περιλαμβάνουν 44 δήμους. Έχει πληθυσμό 294.793 κατοίκους (εκτίμηση 2024), εξ αυτού, είναι και η λιγότερο πυκνοκατοικημένη επαρχία του Βελγίου, και πρωτεύουσά του είναι η Αρλόν (λουξεμβουργιανά: *Arel*, ).

Οι κάτοικοι του Λουξεμβούργου είναι κυρίως γαλλόφωνοι, αλλά υπάρχει μια μεγάλη λουξεμβουργιανόφωνη μειονότητα, κυρίως στην περιοχή Αρέλελαντ. Η επαρχία χωρίστηκε από το γειτονικό Μεγάλο Δουκάτο του Λουξεμβούργου το 1839.

## Διοικητικές περιφέρειες
μικρογραφία|Η διοικητική επαρχία Αρλόν

μικρογραφία|Η διοικητική επαρχία Neufchâteau
Το Λουξεμβούργο έχει τις εξής 5 διοικητικές επαρχίες:

## Πηγές


## Εξωτερικοί σύνδεσμοι

* Επίσημος διαδικτυακός τόπος  

Κατηγορία:Επαρχίες του Βελγίου
Κατηγορία:Βαλλωνία
Κατηγορία:Ιστορία του Λουξεμβούργου
Βαλλωνική Βραβάντη

Η **Βαλλωνική Βραβάντη** (, , βαλλωνικά: *Roman Payis*) είναι επαρχία της Βαλλωνίας και του Βελγίου. Συνορεύει με τις βελγικές επαρχίες Φλαμανδική Βραβάντη, Λιέγη, Ναμύρ, και Αινώ. Έχει έκταση 1.093 χλμ² και περιέχει μόνο μια διοικητική περιφέρεια () με 27 δήμους. Έχει πληθυσμό 413.960 κατοίκους (εκτίμηση 2024) και πρωτεύουσά της είναι η Βαβρ.

Η Βαλλωνική Βραβάντη δημιουργήθηκε το 1995 όταν η πρώην επαρχία της Βραβάντης χωρίστηκε σε τρία μέρη: δύο νέες επαρχίες, τη Βαλλωνική Βραβάντη και τη Φλαμανδική Βραβάντη και την Περιοχή της Πρωτεύουσας Βρυξελλών, η οποία πια δεν ανήκει σε καμία επαρχία. Ο διαχωρισμός έγινε για να διευκολυνθεί η τελική υποδιαίρεση του Βελγίου σε τρεις περιοχές (Φλάνδρα, Βαλλωνία και Βρυξέλλες).

## Παραπομπές


## Εξωτερικοί σύνδεσμοι
* 
* Ο επίσημος διαδικτυακός τόπος της επαρχίας

Κατηγορία:Επαρχίες του Βελγίου
Κατηγορία:Βαλλωνία
Λάιος ο Λάμβακος

Ο **Λάιος** ήταν πρόσωπο της Ελληνικής μυθολογίας γιος του Λάβδακου και μυθικός βασιλιάς της Θήβας.

## Ο μύθος
Κατά τον πρώτο χρόνο της ζωής του, ο πατέρας του Λάιου πεθαίνει. Τη θέση στον θρόνο παίρνει ο Λύκος, ο οποίος εξορίζει τον Λάιο στην Ηλεία, όπου φιλοξενείται από τον βασιλιά της Ηλείας, Πέλοπα. Ο Πέλοπας είχε έναν γιο, τον Χρύσιππο, την διαπαιδαγώγηση του οποίου ανέθεσε στον Λάιο. Ο Λάιος ερωτεύτηκε τον μικρό Χρύσιππο και τον βίασε. Ο Χρύσιππος ντροπιασμένος αυτοκτόνησε. Φοβισμένος ο Λάιος για την οργή του Πέλοπα, έφυγε και επέστρεψε στη Θήβα. Εκεί εύκολα ανέλαβε τον θρόνο της Θήβας.   

Ο Πέλοπας, αφού εξεστράτευσε κατά των Θηβών, στεναχωρημένος και οργισμένος για τον άδικο χαμό του γιου του καταριέται τον Λάιο να μην αποκτήσει παιδιά και αν ποτέ κάνει να πεθάνει από το χέρι του γιου του. Η ευχή του εισακούστηκε από του Θεούς ή, κατά άλλους, από την Ήρα, επειδή η ενέργειά του αποτέλεσε ύβρη για τους Νόμους και επιπλέον επειδή είχαν υποσχεθεί στον Πέλοπα, πως θα τιμωρήσουν αυτόν που θα τον βλάψει.

Ο Λάιος παντρεύεται την κόρη του Μενοικέα, Ιοκάστη ή Επικάστη. Μην έχοντας αποκτήσει παιδιά, αποφασίζει να μάθει από τους Δελφούς αν θα αποκτήσει διάδοχο. Η Πυθία του χρησμοδοτεί πως αν γεννήσει γιο θα πεθάνει από τα χέρια του. Έτσι μετά από αυτό ο Λάιος απέφευγε την επαφή με την γυναίκα του, αποκρύπτοντάς της τον χρησμό. Η Ιοκάστη όμως μια νύχτα τον μέθυσε και έτσι απέκτησε τον Οιδίποδα.

Μόλις γεννήθηκε ο Οιδίποδας, ο Λάιος τρυπά τα πόδια του βρέφους, τα δένει και το παραδίδει σε έναν δούλο με την εντολή να το εγκαταλείψει στο βουνό Κιθαιρώνα, στο έλεος των Θεών ή της Τύχης.

Μετά από χρόνια αποφασίζει να μάθει την τύχη του παιδιού του και πηγαίνει προς το Μαντείο των Δελφών. Στην πορεία του προς στους Δελφούς συναντά σε ένα τρίστρατο, την "Σχιστή οδό", τον Οιδίποδα. Αγνοώντας ο ένας την αληθινή ταυτότητα του άλλου, συγκρούονται στην αρχή με λόγια και ύστερα μάχονται. Ο Οιδίποδας σκοτώνει έτσι τον πατέρα του και τους συνοδούς του, εκτός από έναν. Ο διασωθείς δούλος πηγαίνει πίσω στις Θήβες, όπου και ανακοινώνει τον θάνατο του Λάιου.

## Γενεαλογία

## Παραπομπές


Κατηγορία:Μυθικοί βασιλείς της Θήβας
Ναύκληρος

Ο **ναύκληρος** ή **λοστρόμος** ή μπότσμαν ή μποσης (*boatswain*), ανήκει στο κλάδο του προσωπικού καταστρώματος του πλοίου. Θεωρείται υπαξιωματικός του Εμπορικού Ναυτικού (Ε.Ν.) και κατά τον Κ.Δ.Ν.Δ., άρθρο 73, πρέπει να είναι κάτοχος «πτυχίου ναυκλήρου».

Ο ναύκληρος προΐσταται του προσωπικού καταστρώματος και είναι υπεύθυνος για την τακτοποίηση και συντήρηση των υλικών και εξαρτημάτων που βρίσκονται στις αποθήκες που διαχειρίζεται αυτός (boatswain's store room) και που βρίσκονται κυρίως στο πρόστεγο ή και επίστεγο. Εκ των καθηκόντων του αυτών στην αγγλική «αργκό» ονομάζεται και «ρίφερ»  (reefer = συμμαζευτής).

Στους αρχαίους χρόνους ναύκληρος ήταν ο ίδιος ο ιδιοκτήτης ή ο κυβερνήτης του ιδιόκτητου σκάφους, κοινώς «καραβοκύρης» ή επίσημα πλοιοκτήτης. Αργότερα κατά τον Μεσαίωνα αναλάμβανε χρέη υποπλοιάρχου και μέχρι τις αρχές του προηγούμενου αιώνα αναλάμβανε την είσπραξη των ναύλων ως αντιπρόσωπος του πλοιοκτήτη. Σήμερα θεωρείται ο επιστάτης όλων των εργασιών καταστρώματος. Ο αντίστοιχος βαθμός σε καθήκοντα στο Πολεμικό Ναυτικό ονομάζεται **Πρωρεύς** (ή Πρωρέας) αν και συνηθίζεται και εκεί ο όρος Ναύκληρος.

## Παραπομπές



Κατηγορία:Προσωπικό πλοίων
Αρέντα Ευρυτανίας

Η **Αρέντα** ή **Δροσοπηγή** είναι ορεινός οικισμός της Στερεάς Ελλάδας στην Περιφερειακή Ενότητα Ευρυτανίας.

## Γενικά στοιχεία
Η Δροσοπηγή βρίσκεται στα όρια με την Περιφερειακή Ενότητα Αιτωλοακαρνανίας και είναι κτισμένη στις πλαγιές της οροσειράς του Παναιτωλικού Όρους (νότια της κορυφής Νεραϊδοβούνι) σε υψόμετρο 1.600 μέτρων. Είναι το πιο ορεινό χωριό στην Ευρυτανία και θεωρείται ένας από τους υψηλότερους οικισμούς στην Ελλάδα.

### Πρόσβαση
Η οδική μετάβαση στην Αρέντα περιλαμβάνει χωματόδρομο και είναι ανασταλτικός παράγοντας για την τουριστική ανάπτυξη του οικισμού. Η προσέγγιση στον οικισμό από το Αγρίνιο περιλαμβάνει 5,8 χλμ. χωμάτινο οδικό δίκτυο και ξεκινάει μετά το χωριό Παλαιοκερασιά. Από Καρπενήσι η διαδρομή περιλαμβάνει 10,3 χλμ. χωματόδρομο, όπου ξεκινάει από τη θέση Αραποκέφαλα.

### Αξιοθέατα
left|thumb
Η Αρέντα, όπως και όλος ο νομός, βρίσκεται σε ορεινή περιοχή πλούσια σε βλάστηση. Αξιοσημείωτη είναι η πεζοπορία Αρέντα-Καταβόθρα από Μουρίκι μέσα σε δάσος από έλατα, μέσα στο οποίο βρίσκεται ένας καταρράκτης. Η περιοχή ενδείκνυται και για ορειβασία στην κορυφή της Αρέντας, τον Κέδρο ή στο διπλανό Νεραϊδοβούνι με τις κάθετες ορθοπλαγιές των 600 μέτρων, με πλάτος ελάχιστα μέτρα σε πολλά σημεία προς την κορυφή. Επίσης ο δρόμος της Αρέντας προσφέρεται για downhill.

Όπως προδίδει και η επίσημη ονομασία, στο χωριό βρίσκεται πετρόχτιστη πηγή.

Κοντά στην Αρέντα βρίσκεται ένα πέτρινο εκκλησάκι, η Κοίμησις της Θεοτόκου, γνωστό και ως **Παναγία η Αρεντιώτισσα**, που λέγεται πως στο μακρινό παρελθόν ήταν «σφηνωμένο» στα απόκρημνα βράχια που βρίσκονται στην ορθοπλαγιά από πάνω του.

## Διοικητικά - πληθυσμιακά στοιχεία
Αναγνωρίστηκε ως οικισμός το 1981, όταν προσαρτήθηκε στην κοινότητα Καταβόθρας. Το 1997 με το ΦΕΚ 244Α - 04/12/1997 προσαρτήθηκε στον δήμο Προυσού και με το πρόγραμμα Καλλικράτης, μαζί με την Καταβόθρα, αποτελούν την κοινότητα Καταβόθρας που ανήκει στον δήμο Καρπενησίου. Οι απογραφές πληθυσμού είναι:

## Εικόνες

Arenta.jpg
Renta2.jpg
ArentaSnow.jpg
ArentaView.jpg
Drosopigi Evrytanias.jpg
Arenta - Xelidona.jpg
Drosopigi.jpg
snowarenta.jpg
hideandseek.jpg
Arentasnows.jpg
Katavothra.jpg
Raxi.jpg
ArentaPigi.jpg
Arenta Mountain - Evrytania, Greece - 03.jpg
Renta.jpg
4464ss.jpg


## Εξωτερικοί σύνδεσμοι
* Επίσημη ιστοσελίδα δήμου Καρπενησίου

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Προυσού
Πρόστεγο

thumb|260px|Το πρόστεγο φορτηγού τύπου τριών νησίδων, στην υπερυψωμένη πλώρη
**Πρόστεγο** ή καμπούνι (forecastle) ονομάζεται το μπροστινό, πλωριό, υπερκατασκεύασμα (υπερκατασκευή) του πλοίου, δηλαδή η υπερκατασκευή που βρίσκεται πάνω από το κύριο κατάστρωμα. Τέτοια υπερκατασκευή έφεραν παλαιότερα όλα τα ιστιοφόρα, όπου έφεραν τα πρωραία πυροβόλα, εξ ου και ο αγγλικός όρος σε μετάφραση "πλωριόκαστρο". Συνέχισε όμως να φέρεται και στα ατμοκίνητα επιβατηγά, φορτηγά πλοία, δεξαμενόπλοια κ.ά. 
Το πρόστεγο αποτελεί κυρίως αποθηκευτικό χώρο για υλικά και εργαλεία καταστρώματος, όπως π.χ. σχοινιά, συρματόσχοινα, χρώματα, λάδια, κ.λπ.. Σε πολλές περιπτώσεις υπήρχαν παλαιότερα και ενδιαιτήματα πληρώματος. Επί του καταστρώματος του προστέγου φέρονται τα βαρούλκα αγκυρών, ο πρωραίος ιστός και το στιλίδιο.

Τα σύγχρονα επιβατηγά πλοία δεν φέρουν την υπερκατασκευή αυτή, διατηρώντας το κύριο κατάστρωμα σε όλο το μήκος τους, τα δε βαρούλκα αγκυρών βρίσκονται στο υπόφραγμα της πλώρης, δηλαδή κάτω από το κύριο κατάστρωμα της πλώρης. Στα πολεμικά πλοία συνεχίζεται να χρησιμοποιείται εθιμικά ο όρος αυτός εννοώντας περισσότερο τις εγκαταστάσεις του πρωραίου υποφράγματος, δεδομένου ότι πρόστεγο δεν έφεραν ποτέ τα θωρηκτά, αεροπλανοφόρα και βεβαίως τα υποβρύχια.

## Λαογραφία
Το καμπούνι κατά την κοινή ναυτική ορολογία αποτελούσε και αποτελεί τη "λέσχη του πληρώματος" των φορτηγών πλοίων. Εκεί συγκεντρώνονται οι ναύτες κατά την ώρα των διαλειμμάτων ή μετά την εργασία τους εξ ου και "γλώσσα του καμπουνιού" ονομάζεται η ιδιωματική γλώσσα "αργκό" των ναυτών π.χ. "νέα του καμπουνιού" αντίστοιχο με το κοινό "ράδιο αρβύλα" που αφορούν φήμες από τον κύκλο των ναυτών.

## Δείτε επίσης

* Τεχνολογία πλοίου

Κατηγορία:Πλοίο
Επίστεγο

**Επίστεγο** ή πούπι (poop) ονομάζεται το πρυμναίο, υπερκατασκεύασμα (υπερκατασκευή) του πλοίου. Το πρώτο κατάστρωμα των υπερκατασκευών της πρύμνης. Συνήθως αποτελεί συνέχεια των πλευρών του πλοίου, ενώ σε άλλες περιπτώσεις παρουσιάζει εσοχή από τις πλευρές, αφήνοντας έναν εξωτερικό διάδρομο επί του κυρίου καταστρώματος, αριστέρα και δεξία του επίστεγου.

## Δείτε επίσης
*Τεχνολογία πλοίου

Κατηγορία:Πλοίο
Τροπόσφαιρα

**Τροπόσφαιρα** ονομάζεται το πρώτο από της επιφάνειας της Γης στρώμα της ατμόσφαιρας, πάχους έως και 18 χιλιομέτρων στον Ισημερινό, 10 - 13 χλμ. στα μέσα γεωγραφικά πλάτη και 6 χλμ. στους πόλους (την εποχή του καλοκαιριού - αντιθέτως, τον χειμώνα η τροπόσφαιρα στους πόλους είναι ακαθόριστη). Λήγει στην παύση αυτής, εξ ου και ο όρος *[[τροπόπαυση]]* (θεωρητική μικρού πάχους ζώνη διαχωρισμού). Μετά την τροπόπαυση, σε μεγαλύτερο ύψος, βρίσκεται η στρατόσφαιρα.

## Χαρακτηριστικά
300px|thumb|right|Φωτογραφία της τροπόσφαιρας από αεροπλάνο.

Στην τροπόσφαιρα περιέχονται τα 3/4 της όλης μάζας του ατμοσφαιρικού αέρα και σχεδόν το σύνολο όλων των υδρατμών και ατμοσφαιρικών αιωρημάτων (). Επίσης, σχεδόν όλα τα μετεωρολογικά φαινόμενα στην ατμόσφαιρα της Γης, όπως σύννεφα, ομίχλη, βροχή, χιόνι, χαλάζι, κεραυνοί κλπ. εκδηλώνονται σε αυτό το στρώμα.

* Βασικό χαρακτηριστικό της τροπόσφαιρας είναι η καθ' ύψος ελάττωση της θερμοκρασίας. Η τιμή της ελάττωσης αυτής είναι κατά μέσο όρο **6,5&nbsp;°C ανά 1.000 [[μέτρο|μέτρα]]** ύψος και ονομάζεται **κατακόρυφη θερμοβαθμίδα** (**Κ.Θ.**).

Μέχρι τη δεκαετία του 1950, πολλοί νόμιζαν πως η καθ' ύψος ελάττωση της θερμοκρασίας συνέβαινε σε όλα τα στρώματα της ατμόσφαιρας. Τα σύγχρονα όμως μέσα έρευνας, καθώς και τεχνητοί δορυφόροι, πύραυλοι κλπ. απέδειξαν πως αυτό συμβαίνει μόνο στην τροπόσφαιρα και τη μεσόσφαιρα.

Στο ερώτημα γιατί συμβαίνει ελάττωση θερμοκρασίας όσο πλησιάζουμε πιο κοντά στον Ήλιο που είναι η πηγή της θερμότητας, η απάντηση είναι πως η ατμόσφαιρα θερμαίνεται από την επιφάνεια της Γης και όχι απ' ευθείας από τον Ήλιο. Πρώτα θερμαίνονται τα μόρια του αέρα που γειτνιάζουν στο έδαφος και εξ αυτών τα αμέσως υπερκείμενα επαναλαμβανόμενα ομοίως. Μέσω αυτής της διεργασίας της διάδοσης της θερμότητας, η τροπόσφαιρα καθίσταται τυρβώδης. Συνεπώς με την απομάκρυνση από το έδαφος η θερμοκρασία του αέρα ελαττώνεται. Άλλος τρόπος με τον οποίο μεταφέρεται θερμότητα στην τροπόσφαιρα, είναι η απορρόφηση και επανεκπομπή υπέρυθρης ακτινοβολίας από υδρατμούς. Σε αυτήν, τα τριατομικά μόρια που απορροφούν και εκπέμπουν επίσης στο υπέρυθρο δεν συντελούν τόσο ώστε να διατηρήσουν τη θερμότητα στο σύνολό της, οπότε και αυτή χάνεται στο διάστημα.

Κατηγορία:Ατμόσφαιρα
Κατηγορία:Μετεωρολογία
Αρλόν

Το **Αρλόν** (, , , λουξεμβουργιανά: *Arel*, Βαλλωνικά: *Årlon*) είναι δήμος που βρίσκεται στη βελγική επαρχία του Λουξεμβούργου, της οποίας είναι και η πρωτεύουσα. Την 1η Ιανουαρίου 2024 η Αρλόν είχε πληθυσμό 31.234 κατοίκων. Η συνολική της έκταση είναι 118,64 τετραγωνικά χιλιόμετρα, δηλαδή πληθυσμιακή πυκνότητα 263,3 κατοίκων ανα τετρ.χλμ. 

Η Αρλόν έχει αδελφοποιηθεί με τις πόλεις *Saint-Dié-des-Vosges* (Γαλλία), *Dieckirch* (Μεγάλο Δουκάτο του Λουξεμβούργου) *Bitburg* (Γερμανία, από το 1965), *Sulphur* (ΗΠΑ), *Hayange* (Γαλλία), *Alba* (Ιταλία) και *Market Drayton* (Ηνωμένο Βασίλειο).

Το τοπικό ποτό Μαϊτράνκ (*Maitrank*) (φτιαγμένο από κρασί, κονιάκ και φυτό ασπερούλα) γιορτάζεται με δικό του φεστιβάλ κάθε Μάιο.

## Δείτε επίσης
*Ο αστεροειδής 1717 Αρλόν ονομάστηκε προς τιμή της πόλης.

## Φωτοθήκη

Image:Arlon E1aJPG.jpg|
Image:Arlon E2aJPG.jpg|
Image:Arlon E1e.jpg|
Image:Arlon E1bJPG.jpg|


## Παραπομπές


## Εξωτερικοί σύνδεσμοι
* 
* Επίσημος διαδικτυακός τόπος της πόλης της Αρλόν

Κατηγορία:Βαλλωνία
Κατηγορία:Πόλεις του Βελγίου
Αρλον
Βαβρ

Η **Βαβρ** (, , Βαλλωνικά: *Wåve*) είναι δήμος στη βελγική επαρχία της Βαλλωνικής Βραβάντης, της οποίας είναι η πρωτεύουσα. Την 1η Ιανουαρίου 2024 η Βαβρ είχε πληθυσμό 35.541 κατοίκων. Η συνολική της έκταση είναι 41,80 τετρ.χλμ, γεγονός που της δίνει πληθυσμιακή πυκνότητα της τάξης των 850,3 κατοίκων ανά τετραγωνικό χιλιόμετρο. 

Στις 17 Ιουνίου και 19 Ιουνίου 1815, διεξήχθη εδώ η τελευταία μάχη του Πολέμου της Έβδομης Συμμαχίας μεταξύ του Στρατάρχη Γκρουσσύ και του Πρωσικού ΙΙΙ Σώματος υπό τη διοίκηση του στρατηγού Γιόχαν φον Τίλμαν.

## Παραπομπές
Μονς

Η **Μονς** (, ) είναι δήμος στη βελγική επαρχία της Αινώ, της οποίας είναι η πρωτεύουσα. Την 1η Ιανουαρίου 2024 η Μονς είχε πληθυσμό 96.201 κατοίκων. Η συνολική της έκταση είναι 146,56 τετρ. χλμ., γεγονός που της δίνει πληθυσμιακή πυκνότητα της τάξης των 656,4 κατοίκων ανά τετραγωνικό χιλιόμετρο. 

Τοποθετημένη κοντά στα γαλλικά σύνορα, είναι το κέντρο της περιφέρειας Μπορινάζ, το παλιό ανθρακωρυχικό κέντρο της χώρας. Η Μονς ήταν η τοποθεσία της πρώτης μάχης του Βρετανικού Στρατού κατά τον Α΄ Παγκόσμιο Πόλεμο. Οι Βρετανοί αναγκάστηκαν να υποχωρήσουν και η πόλη κατελήφθη από τους Γερμανούς, προτού απελευθερωθεί από τα Καναδέζικα σώματα κατά τη διάρκεια των τελευταίων ημερών του πολέμου. 

Τα Ανώτατα Αρχηγεία των Συμμαχικών Δυνάμεων Ευρώπης (*SHAPE*) του ΝΑΤΟ, μεταφέρθηκαν στη Μονς του Βελγίου από το Φονταινεμπλώ της Γαλλίας μετά την αποχώρηση της Γαλλίας από τη στρατιωτική δομή της συμμαχίας το 1967. 

Η πόλη φιλοξενεί μια ποδοσφαιρική ομάδα που ονομάζεται *R.A.E.C. Mons*. 

Το 2015 η πόλη ορίσθηκε ως Πολιτιστική πρωτεύουσα της Ευρώπης και μια νέα λεωφόρος έλαβε το όνομα της Μελίνας Μερκούρη, ιδρύτριας του θεσμού της Πολιτιστικής Πρωτεύουσας.

## Εικόνες


Αρχείο:0 Mons - Panorama vu du Mont Héribus (1).JPG|Πανόραμα της παλιάς πόλης της Μονς.
Image:Mons 030131 (6).jpg|
Image:Mons 050424 JPG103.jpg|
Image:Mons beffroi JPG01B.jpg|
Image:Mons serrure JPG03.JPG|
Image:Mons JPG0104.jpg|
Image:Mons 050424 JPG106.jpg|
Image:Mons 050424 JPG0107.jpg|
Image:Mons_050424_JPG0108.JPG|
Image:Mons JPG0105.jpg|
Image:Mons 050602 JPG0106.jpg|
Image:Mons 050521 JPG0112.jpg|
Image:Mons 050424 JPG0111.jpg|



## Παραπομπές


## Δείτε επίσης
* Μουντάνεουμ

## Εξωτερικοί σύνδεσμοι
* 
* 

Κατηγορία:Βαλλωνία
Κατηγορία:Πόλεις του Βελγίου
Ναυτική μετεωρολογία

Η **ναυτική μετεωρολογία** αποτελεί ιδιαίτερο κλάδο της γενικής μετεωρολογίας και έχει κύριο αντικείμενο της την έρευνα των καιρικών φαινομένων στο παγκόσμιο θαλάσσιο χώρο.

Η ναυτική μετεωρολογία διακρίνεται σε δύο επί μέρους κλάδους. Ο ένας ασχολείται με την εξέταση των αλληλεπιδράσεων θάλασσας και ατμόσφαιρας, ο δε άλλος με τις μετεωρολογικές γνώσεις, οι οποίες κρίνονται απαραίτητες και χρήσιμες για τη ναυτιλία. Ταυτόχρονα και ή ίδια η ναυτιλία συμβάλλει βοηθητικά στο έργο της μετεωρολογίας.

Η αξία των μετεωρολογικών γνώσεων για τους ναυτικούς καθίσταται ολοένα και μεγαλύτερη ανεξάρτητα από το μέγεθος των πλοίων, των ναυτικών βοηθημάτων και συνεχίζει έως σήμερα να ισχύουν όσα έγραψε πριν ένα αιώνα ο διαμορφωτής της ναυτικής μετεωρολογίας, Μάθιου Μώρυ:

«*Ο πεφωτισμένος ναυτικός δέον όπως εναγκαλισθή μετά ζήλου την μελέτη των νόμων του καιρού. Η ατμόσφαιρα αποτελεί στοιχείο όμοιο προς Ωκεανό άνευ ακτών, εντός του οποίου πλανάται εις την διάθεση των ανέμων. Δεν δύναται να παραγνωρίζη το θέλγητρο των μεγάλων θεαμάτων, των προερχομένων εκ της εκδηλώσεως των ατμοσφαιρικών διαταραχών, κατά την διάρκεια του σκληρού επαγγέλματός του, αλλά δεν δύναται και να αφαιρείται ενώπιον του καθήκοντος, το οποίον του επιβάλλει την μετά συνέσεως αντιμετώπιση των καταστάσεων τούτων*».

## Πηγές
*"Meteorology for Mariners Met O. 593, - Her Magesty's Stationery Office, London 1967
*"Ναυτική Μετεωρολογία" Χ. Περογιαννάκη, ταξίαρχου Π.Α. τ. Γενικού Διευθυντπου ΕΜΥ, - Ίδρυμα Ευγενίδου 1974, Αθήνα.
*"Ναυτική Μετεωρολογία" Αικατερίνη Γ. Ψύχα, Μιχαήλ Π. Μηνογιάννη - Ίδρυμα Ευγενίδου 2016, Αθήνα.

Κατηγορία:Μετεωρολογία
Μετεωρολογια
Λέβεν

Το **Λέβεν** (, ) (προφέρεται Λέβεν στα ολλανδικά, Λουβέν στα γαλλικά και Λέιβε στα φλαμανδικά) είναι η πρωτεύουσα της Βελγικής επαρχίας Φλαμανδική Βραβάντη. Η πόλη περικλείει την ιστορική πόλη του Λέβεν και τα παρακείμενα χωριά Χέβερλε (*Heverlee*), Κέσσελ-Λο (*Kessel-Lo*), μέρος του Κόρμπεκ-Λο (*Korbeek-Lo*), Βίλσελε (*Wilsele*) και Βέιχμαλ (*Wijgmaal*).

Την 1η Ιανουαρίου 2024 το Λέβεν είχε πληθυσμό 103.868 κατοίκων. Η έκτασή του ανέρχεται σε 56,63 τ.χλμ. και η πληθυσμιακή πυκνότητα σε 1.834,2 κατοίκους ανά τ.χλμ. Στην πόλη εδρεύει η Anheuser-Busch InBev.

## Ιστορία

200px|thumb|Η πανεπιστημιακή βιβλιοθήκη
Η πρώτη αναφορά στο Λέβεν υπάρχει από το 891 ("*Loven*"), όταν στρατιωτικό σώμα των Βίκινγκς νικήθηκε από τον Γερμανό αυτοκράτορα Αρνούλφο. Σύμφωνα με τον θρύλο της πόλης, τα άσπρο-κόκκινα σύννεφά της απεικονίζουν τις αιματοβαμμένες όχθες του ποταμού Ντέιλε μετά τη μάχη αυτή. Ευρισκόμενο στην όχθη του ποταμού αυτού και κοντά στο οχυρό των Δουκών της Βραβάντης, το Λέβεν έγινε το σημαντικότερο εμπορικό κέντρο στο δουκάτο μεταξύ του 11ου και 14ου αιώνα. Ένα δείγμα της παλαιότερης σημαντικότητάς του ως κέντρου κατασκευής ενδυμάτων αντικατοπτρίζεται στα χαρακτηριστικά λινά υφάσματα του Λέβεν, γνωστά στα κειμένων του 14ου και 15ου αιώνα ως *lewyn*. 

Τον 15ο αιώνα μια νέα χρυσή εποχή ξεκίνησε με την ίδρυση του μεγαλύτερου και παλαιότερου πανεπιστημίου στις Κάτω Χώρες, του Καθολικού Πανεπιστημίου του Λέβεν (*Katholieke Universiteit Leuven* ή σύντομα *KU Leuven*) το 1425. 
right|200px|thumb|Το Λέβεν μετά την καταστροφή του 1915. Στο βάθος φαίνεται το δημαρχείο.
Τον 18ο αιώνα το Λέβεν έγινε περισσότερο σημαντικό χάρη στην ακμάζουσα ζυθοποιία, που αργότερα έγινε γνωστή ως *Interbrew* (πλέον *InBev*), που αποτελεί τη μεγαλύτερη εταιρεία ζυθοποιίας στον κόσμο. Μάλιστα η ζυθοποιία *InBev* και τα κεντρικά γραφεία της μπύρας *Stella Artois* κυριαρχούν σε ολόκληρο το βορειοανατολικό τμήμα της πόλης, μεταξύ του σιδηροδρομικού σταθμού και του καναλιού προς το Μέχελεν.

Κατά τον 20ό αιώνα οι δυο παγκόσμιοι πόλεμοι επέφεραν σημαντικές ζημιές στην πόλη, καταστρέφοντας δύο φορές την πανεπιστημιακή βιβλιοθήκη. Ο κόσμος σοκαρίστηκε από αυτό και η βιβλιοθήκη ανοικοδομήθηκε εξ ολοκλήρου μετά τον Α΄ Παγκόσμιο Πόλεμο με χρήματα από αμερικανικές δωρεές και γερμανικές πολεμικές αποζημιώσεις. Μετά τον Β΄ Παγκόσμιο Πόλεμο το καμένο κτίριο έπρεπε να αποκατασταθεί. Σήμερα στέκεται ακόμα ως σύμβολο μνήμης των φρικτών πολέμων.

## Πολιτισμός
Το Λέβεν είναι γνωστό για το καλοκαιρινό φεστιβάλ ροκ *Marktrock*.

## Εξωτερικοί σύνδεσμοι
* Επίσημος ιστότοπος του Λέβεν
* Katholieke Universiteit Leuven (Πανεπιστήμιο του Λέβεν) 
* Drieduizend, Leuven Photoblog
* Leuven flickr group
* Marktrock site
* Katholieke Hogeschool Leuven (Καθολικό Κολλέγιο του Λέβεν)
* Groep T Hogeschool Leuven (Group T University College of Leuven) 
* Lemmensinstituut (Ωδείο Μουσικής Lemmens, μέρος του Hogeschool voor Wetenschap en Kunst)
* Streets worldwide named after Leuven, zoomable

## Παραπομπές



Κατηγορία:Φλάνδρα
Μπορινάζ

Η **Μπορινάζ** (**Borinage**) είναι περιοχή στην Βελγική επαρχία της Αινώ. Η επαρχιακή πρωτεύουσα Μονς βρίσκεται στο κέντρο της Μπορινάζ.

Η περιοχή είναι περισσότερο γνωστή για τις εργασίες εξόρυξης άνθρακα που γίνονταν παλαιότερα. Από το κλείσιμο των τελευταίων ανθρακωρυχείων τη δεκαετία του 1960 η Μπορινάζ έχει την υψηλότερη αναλογία ανεργίας στο Βέλγιο. 

## Εξωτερικοί σύνδεσμοι
* 

Κατηγορία:Βαλλωνία
Φλαμανδική Βραβάντη

Η **Φλαμανδική Βραβάντη** (, ) είναι επαρχία της Φλάνδρας, μία εκ των τριών περιοχών του Βελγίου. Συνορεύει με τις βελγικές επαρχίες Αμβέρσα, Λιμβουργία, Βαλλωνική Βραβάντη, Αινώ και Ανατολική Φλάνδρα. Η Φλαμανδική Βραβάντη περικυκλώνει επίσης εξ ολοκλήρου της Περιοχή της Πρωτεύουσας Βρυξελλών. Έχει έκταση 2.106 τετρ. χλμ. και χωρίζεται σε δύο διοικητικές περιφέρειες () που περιέχουν 65 δήμους. Έχει πληθυσμό 1.196.050 κατοίκους (εκτίμηση 2024) και πρωτεύουσά της είναι το Λέβεν.

Η Φλαμανδική Βραβάντη δημιουργήθηκε το 1995 με τη διάσπαση της πρώην επαρχίας της Βραβάντης σε τρία μέρη: δύο νέες επαρχίες, τη Φλαμανδική Βραβάντη και τη Βαλλωνική Βραβάντη, και την Περιοχή της Πρωτεύουσας Βρυξελλών που δεν ανήκει πλέον σε καμία επαρχία. Ο διαχωρισμός έγινε για να διευκολυνθεί η τελική διαίρεση του Βελγίου σε τρεις περιοχές (Φλάνδρα, Βαλλωνία και Περιοχή της Πρωτεύουσας Βρυξελλών).

Είναι επαρχία με πλούσια πολιτιστική ιστορία και μεγάλη ποικιλία τυπικών προϊόντων. Μεταξύ αυτών και μερικές από τις παγκοσμίου φήμης βελγικές μπύρες. 

Η επαρχία συναποτελείται από δύο διαμερίσματα. Το Διαμέρισμα *Halle-Vilvoorde* έχει στο κέντρο του τις Βρυξέλλες. Επομένως είναι κυρίως κατοικήσιμη περιοχή, αλλά έχει επίσης μεγάλες βιομηχανικές ζώνες. Για παράδειγμα, είναι έδρα του βασικού αεροδρομίου του Βελγίου. Το άλλο διαμέρισμα είναι το Διαμέρισμα *Leuven*, με επίκεντρο το Λέβεν. 

Η επίσημη γλώσσα στη Φλαμανδική Βραβάντη είναι τα ολλανδικά (όπως και σε ολόκληρη τη Φλάνδρα), αλλά σε μερικούς δήμους επιτρέπεται η χρήση των γαλλικών για την επικοινωνία τους με τους κατοίκους τους. 

## Παραπομπές


## Εξωτερικοί σύνδεσμοι
* 
* Επίσημος διαδικτυακός τόπος της επαρχίας της Φλαμανδικής Βραβάντης

Κατηγορία:Επαρχίες του Βελγίου
Βραβάντη
Αμφίγειο

Το **Αμφίγειο** είναι όρος της ναυτικής Γεωγραφίας και σημαίνει την όποια στένωση θαλάσσιου χώρου οποιουδήποτε πλάτους που όμως συνδέει ευρύτερες θαλάσσιες περιοχές. Ειδικότερες μορφές αμφιγείου είναι:

* ο διέκπλους (κανάλι).
* ο δίαυλος (μπογάζι).
* το στενό.
* ο πόρος.
* η διώρυγα και 
* ο πορθμός.

Κατηγορία:Ναυτική γεωγραφία
Ελευθερία θαλασσών

[thumb|right|185px|Ο τίτλος εξωφύλλου του βιβλίου του [Ούγκο Γκρότιους]]
Ο όρος **Ελευθερία θαλασσών** (freedom of the seas) ή αρχή ελευθερία θαλασσών προέρχεται από τις θέσεις του Ούγκο Γκρότιους (από το βιβλίο του *Mare liberum*), σύμφωνα με την οποία η ανοικτή θάλασσα είναι ελεύθερη γα όλους και κανένα κράτος δεν μπορεί να θέση κυριαρχία σε αυτή.

Έτσι στην ανοικτή θάλασσα, καλούμενη και ύδατα, εφαρμόζεται η ελεύθερη ναυσιπλοΐα (ελευθερία ναυσιπλοΐας), καθώς και της αλιείας και το μόνο κράτος που μπορεί να ασκήσει έλεγχο σε ένα πλοίο είναι ακριβώς το ίδιο το κράτος του οποίου τη σημαία φέρει το πλοίο.

Στην ανοικτή θάλασσα ο εντοπισμός υφάλου και η αγκυροβολία σε αυτόν δημιουργεί την έννοια του πλωτού αγκυροβολίου σημαίας του πλοίου που είναι αγκυροβολημένο. Όταν το πλοίο το εγκαταλείψει, τότε και πάλι ο ύφαλος είναι ελεύθερος για αγκυροβολία άλλης εθνικότητας πλοίου.
Αυτό συμβαίνει στα 10 περίπου μίλια δυτικά των Κυθήρων, όπου και βρίσκεται το πλωτό αγκυροβόλιο του ρωσικού πολεμικού ναυτικού.

ΒΙΒΛΙΟΓΡΑΦΙΑ 
HUGO GROTIUS, MARE LIBERUM-ΕΛΕΥΘΕΡΗ ΘΑΛΑΣΣΑ, εισαγωγή -μετάφραση Φωτεινή-Ηλέκτρα Χριστακοπούλου, Εκδόσεις ΡΩΜΗ, Θεσσαλονίκη, Δεκέμβριος 2020.

Κατηγορία:Ναυτικό Δίκαιο
Κατηγορία:Διεθνές Δίκαιο Θαλάσσης
Ελεύθερη ζώνη

**Ελεύθερη ζώνη** (free zone) ονομάζεται συγκεκριμένος περίφρακτος και φυλασσόμενος  χώρος εντός των  λιμένων που διατίθεται ειδικά για εμπορεύματα προερχόμενα από το εξωτερικό με προορισμό πάλι το εξωτερικό και τα οποία δεν υπόκεινται σε τελωνειακές διατυπώσεις παρά μόνο όταν μέρος αυτών ή όλα εισαχθούν και χρησιμοποιηθούν στη χώρα όπου ο λιμένας και η ζώνη.Μπορεί να είναι και η ζώνη που δεν είναι περιφραγμένη. 

Κύριος σκοπός της δημιουργίας ελεύθερης ζώνης είναι η απελευθέρωση αφενός του λιμένα ή τμήματός του και αφετέρου των πλοίων απ΄ όλες εκείνες τις χρονοβόρες διατυπώσεις και δυσχέρειες που προβάλλουν στο εμπόριο οι περίπλοκες πολλές φορές τελωνειακές διατυπώσεις. Έτσι με την καθιέρωση του θεσμού αυτού επιτυγχάνεται αφενός ταχύτερη εξυπηρέτηση των πλοίων με παράλληλη μείωση των ημερήσιων λιμενικών εξόδων (τελών) αλλά και η δυνατότητα αύξησης του διαμετακομιστικού εμπορίου που πολλές φορές περιλαμβάνει και μεταποίηση των εμπορευμάτων απαλλασσόμενα τελωνειακών δασμών.

Ο ιδιοκτήτης ή ο κύριος των εμπορευμάτων αυτών μετά την εναπόθεσή των  στην «ελεύθερη ζώνη», παραλαμβάνει σχετική απόδειξη (δελτίο) στο οποίο αναγράφονται κύρια στοιχεία των εμπορευμάτων (ποσότητα, είδος, δικαιούχος, λιμένα προέλευσης κλπ).

Σημαντικότερα λιμάνια στον κόσμο που διαθέτουν ελεύθερες ζώνες είναι η Σιγκαπούρη, η Νέα Υόρκη, η Κοπεγχάγη, η Στοκχόλμη, το Γκντανσκ, η Σαλίνα Κρουζ (Μεξικού) κ.ά. 

Στην Ελλάδα «ελεύθερη ζώνη» έχουν μόνο τα λιμάνια Πειραιά, Θεσσαλονίκης και Ηρακλείου.
* Σημειώνεται ότι ο θεσμός "ελεύθερης ζώνης" έχει επεκταθεί σήμερα και σε μεγάλα εμπορικά αεροδρόμια. Πρώτη ελεύθερη ζώνη για αερομεταφερόμενα εμπορεύματα ιδρύθηκε στον αερολιμένα του Σάνον της Ιρλανδίας το 1961.

Κατηγορία:Λιμένες
Κατηγορία:Ναυτιλιακή οικονομία
Φρακτή (ναυπηγία)

μικρογραφία|δεξιά|Σχεδιάγραμμα φρακτών στο εσωτερικό πλοίου.
**Φρακτή** ή **διάφραγμα** ή κοινώς μπουλμές (*bulkhead*) λέγεται στα πλοία το κάθε κατακόρυφο χώρισμα, είτε στα κύτη είτε στα επί μέρους διαμερίσματα, στο εσωτερικό των πλοίων. 

Η φρακτή διακρίνεται ανάλογα από το χώρο που βρίσκεται, το λόγο που εξυπηρετεί, ή από τα ιδιαίτερα χαρακτηριστικά της. Έτσι διακρίνονται σε:
* φρακτή εγκάρσια (*transverse bulkhead*) κάθε φρακτή κάθετη στο διάμηκες του πλοίου.
* φρακτή διαμήκης (*longitunal bulkhead*) κάθε φρακτή παράλληλη με το διάμηκες του πλοίου.
* φρακτή υπερκατασκευών (*break bulkhead*), που είναι πάνω από το κύριο κατάστρωμα.
* φρακτή συγκρούσεως (*collision bulkhead*) που βρίσκεται στη πλώρη και στη πρύμνη.
* φρακτή μηχανοστασίου (*engine room bulkhead*) που χωρίζει αυτό από τον άλλο χώρο του πλοίου.
* φρακτή αντλιοστασίου (*pump room bulkhead*) που χωρίζει το αντλιοστάσιο από το μηχανοστάσιο και τα κύτη ή δεξαμενές φορτίου.

Κατά τη κατασκευή επί πλέον διακρίνονται σε:
* φρακτή υδατοστεγή (*watertight bulkhead*)
* φρακτή κλιμακωτή (*stopped bulkhead*)
* φρακτή μόνιμη (*permanent bulkhead*)
* φρακτή μερική (*partial bulkhead*)
* φρακτή προσωρινή (*temporary bulkhead*)
* φρακτή πυρίμαχη (*fire bulkhead*) κ.ά.

## Χρησιμότητα
Οι εγκάρσιες και διαμήκεις φρακτές, πέρα από τον λειτουργικό διαχωρισμό του εσωτερικού σε υποχώρους, συμβάλλουν και στην εγκάρσια και διαμήκη ακαμψία και αντοχή του σκάφους. Επιπλέον, εξυπηρετούν τη υδατοστεγανή υποδιαίρεση του εσωτερικού σε περίπτωση διαρροής και σε πολλές περιπτώσεις την παθητική πυροπροστασία των υπόλοιπων μερών του πλοίου.

Στον σχεδιασμό και τοποθέτηση τους λαμβάνεται υπ'όψη ο βαθμός αναγκαιότητας, η λειτουργική σκοπιμότης τους αλλά και η ειδική αποστολή της καθεμιάς από αυτές.

## Δείτε επίσης
* Τεχνολογία πλοίου

Κατηγορία:Πλοίο
Κατηγορία:Ναυπηγική
Νομαρχία Δυτικής Αττικής

class="infobox" width=291; style="font-size: 100%; background-color: #FFFFFF;"
-
style="background: #B5C7DE; text-align: center; color:black" colspan="2" | **Νομαρχία Δυτικής Αττικής**
-
 colspan="3" style="text-align:center;"|200px| Θέση της νομαρχίας Δυτικής Αττικής (με ροζ)
-
style="background: #B5C7DE; text-align: center; color:black" colspan="2" | **Διοίκηση**
-
**Χώρα**
**Ελλάδα**
-
Γεωγραφικό διαμέρισμα:
Στερεά Ελλάδα
-
Περιφέρεια:
Αττικής
-
Πρωτεύουσα:
Ελευσίνα
-
Κατάργηση Νομαρχιών
31 Δεκεμβρίου 2010
}

Η **Νομαρχία Δυτικής Αττικής** (επισήμως: *Νομαρχιακή Αυτοδιοίκηση Δυτικής Αττικής*) ήταν διοικητική διαίρεση του νομού Αττικής της περιφέρειας Αττικής της Ελλάδας. Η νομαρχία Δυτικής Αττικής περιλάμβανε διοικητικά 10 δήμους και 2 κοινότητες. Έδρα της νομαρχίας ήταν η πόλη της Ελευσίνας.

Μέρος τις νομαρχίας ανήκε στο Πολεοδομικό συγκρότημα Λεκανοπεδίου Αττικής. Ο πληθυσμός της νομαρχίας ήταν 151.612 κάτοικοι, κατά την Απογραφή του 2001. Η έκτασή της ήταν 1.004,007 τ.χλμ. και παρουσίαζε πυκνότητα πληθυσμού 143 κατοίκων ανά τ.χλμ. Οι Ταχυδρομικοί Κωδικοί των περιοχών της νομαρχίας είναι της μορφής 1** **. Ο κωδικός ISO 3166-2 της νομαρχίας ήταν GR-A3. Από την 1η Ιανουαρίου του 2011 με το Πρόγραμμα «Καλλικράτης» (3852/2010) και πλέον συμπίπτει με την Περιφερειακή Ενότητα Δυτικής Αττικής της Περιφέρειας Αττικής.

## Διοικητική διαίρεση νομαρχίας Δυτικής Αττικής

* Δήμος Ελευσίνος
* Δήμος Άνω Λιοσίων
* Δήμος Ασπροπύργου
* Δήμος Βιλίων
* Δήμος Ερυθρών
* Δήμος Ζεφυρίου
* Δήμος Μάνδρας
* Δήμος Μεγαρέων
* Δήμος Νέας Περάμου
* Δήμος Φυλής
* Κοινότητα Μαγούλας
* Κοινότητα Οινόης

## Νομάρχες

## Αντιπεριφερειάρχες
* 2011-2014 Σταυρούλα Δήμου
* 2014-2019 Γιάννης Βασιλείου
* 2019-2023 Ελευθέριος Κοσμόπουλος
*2024-     Κλεάνθης Βαρελάς

## Παραπομπές


## Δείτε επίσης
* Περιφερειακή Ενότητα Δυτικής Αττικής

## Εξωτερικοί σύνδεσμοι
* Επίσημη ιστοσελίδα ΠΕ Δυτικής Αττικής
* Αρχείο ιστότοπου της Νομαρχιακής Αυτοδιοίκησης Δυτικής Αττικής
Δυτική Φλάνδρα

Η **Δυτική Φλάνδρα** (, δυτικά φλαμανδικά: *West-Vloandern*, ) είναι η δυτικότερη επαρχία της Φλάνδρας και του Βελγίου. Συνορεύει με την Ολλανδία, τις βελγικές επαρχίες Ανατολική Φλάνδρα και Αινώ, τη Γαλλία και τη Βόρεια Θάλασσα. Έχει έκταση 3.125 χλμ² και χωρίζεται σε οκτώ διοικητικές περιφέρειες () οι οποίες περιέχουν 64 δήμους. Έχει πληθυσμό 1.225.590 κατοίκους (εκτίμηση 2024) και πρωτεύουσά της είναι η Μπρυζ.

Το σύνολο της βελγικής ακτής στη Βόρεια Θάλασσα, σημαντικός τουριστικός προορισμός, βρίσκεται στη Δυτική Φλάνδρα. Μια γραμμή τραμ διατρέχει κατά μήκος της ακτής, από το *De Panne* στα γαλλικά σύνορα, μέσω του λιμανιού της Οστάνδης, στο *Knokke-Heist* στα ολλανδικά σύνορα.

## Παραπομπές


## Εξωτερικοί σύνδεσμοι
* 

Κατηγορία:Επαρχίες του Βελγίου
Κατηγορία:Φλάνδρα
Αλώτια

Τα **Αλώτια** ήταν αρχαία ετήσια εορτή με αγώνες που είχαν καθιερωθεί να γίνονται στο στάδιο της Τεγέας. Πήραν το όνομά τους εκ του αλωτός – άλωση, αφού ήταν αφιερωμένες στη περιφανή νίκη των Αρκάδων κατά των Λακεδαιμονίων, σε μάχη που έγινε περί τον 8ο αιώνα π.Χ. και κατά την οποία είχαν συλληφθεί οι περισσότεροι εκ των Λακεδαιμονίων. 

Τα Αλώτια ήταν, θα λέγαμε σήμερα, πανάρχαια εθνική εορτή των Αρκάδων.

Κατηγορία:Αρχαία Αρκαδία
Κατηγορία:Αρχαίες ελληνικές εορτές
Αλώα

Τα **Αλώα** ήταν αρχαία τρισυπόστατη αγροτική εορτή των αρχαίων Ελλήνων της Αττικής. Γινόταν προς τιμή της θεάς Δήμητρας, της «Αλωαίης» (θεότητα των καρπών της Γης), του Διονύσου, (θεού της αμπέλου και του οίνου) και του θεού Ποσειδώνα του καλούμενου «Φυταλμίου». 

Τα «αλώα» γιορταζόταν γύρω από τα αλώνια ταυτόχρονα σε όλους τους δήμους της Αττικής στην οποία ο Ποσειδώνας λατρευόταν ως θεός της παράλιας βλάστησης κατ΄ έτος κατά τη συγκομιδή των καρπών, το τρυγητό και όταν άνοιγαν τα νέα κρασιά. Λεπτομέρειες αυτής της εορτής δεν έχουν σωθεί αλλά η κυριότερη φαίνεται πως κρατούσε μέρες, γινόταν κατά το μήνα Ποσειδεώνα και, αφού άρχιζε από την Αθήνα και κατέληγε στην Ελευσίνα. Ως αγροτική γιορτή θα παρείχε πολλές διασκεδάσεις.

Στην Ελευσίνα που κατέληγε η εορτή με τις «απαρχές» (προσκομίσεις των πρώτων καρπών), μετά από τις επίσημες θυσίες ακολουθούσε η «Ποσειδώνια πομπή». Και αυτής ακολουθούσε η μύηση στα Μυστήρια της Δήμητρας και της Περσεφόνης. Φαίνεται πως συμμετείχαν πολλές ιέρειες σ΄ αυτή την εορτή,  αν και δεν είχε βέβαια σχέση με τα Ελευσίνια μυστήρια.

Στα αλώα επειδή δεν λάμβανε μέρος ιεροφάντης η  πρώτη ιέρεια (πρωθιέρεια) είχε το προνόμιο να παρουσιάζει τα δώρα (τάματα) και μόνη δε αυτή να μυεί τις υπό μύηση. Για τα μυστήρια αυτά δεν έχει σωθεί τίποτα, πλην ότι μόνο γυναίκες γίνονταν δεκτές ανταλλάζοντας μεταξύ τους λόγους ελεύθερους, φέρνοντας  σύμβολα ηδονής.

Στο τέλος παρακάθονταν σε δείπνο που περιελάμβανε αγροτικά προϊόντα και θαλασσινά εκτός εκείνων που απαγόρευε λόγος μυστικός όπως καρπούς ροδιάς, μυελό και αυγά.

Οι εορτές αυτές τερματίζονταν με αγώνες που ονομάζονταν «πάτριοι αγώνες» στους οποίους λάμβαναν μέρος μόνο όσοι είχαν δικαίωμα κατά ελευσίνιες διατυπώσεις, σε αντίθεση με τους αγώνες που ήταν κοινοί για όλους τους Αθηναίους.

Τέλος στα «Αλώα» οι έφηβοι είχαν το δικαίωμα να κάνουν επίσημη δημηγορία.

Κατηγορία:Αρχαίες αθηναϊκές εορτές
Κατηγορία:Ελευσίνα
Αμάδες (παιχνίδι)

: **Η λέξη «αμάδες» ανακατευθύνει εδώ. Για το ομώνυμο χωριό της Χίου, δείτε [[Αμάδες Χίου]].*

Οι **αμάδες** είναι πανάρχαια αθλοπαιδιά, που έφθασε μέχρι τις μέρες μας με πολλές παραλλαγές. Κύρια μορφή της ομαδικής αυτής αθλοπαιδιάς είναι η με πεπλατυσμένο λίθο σε μορφή δίσκου και μεγέθους παλάμης «αμάδα», με την οποία, με σύρσιμο επί του εδάφους, επιχειρείται η εύστοχη σημάδευση και κρούση με εκείνη του αντιπάλου.

Σύγχρονη  εξέλιξη αυτής της αθλοπαιδιάς είναι το μπιλιάρδο, το μπόουλινγκ, αλλά και άλλα παρεμφερή, που παίζονται όπως και το μπιλιάρδο σε λεία όμως τράπεζα.

Αμαδα
Γειτονιά (μαθηματικά)

Στα μαθηματικά η **γειτονιά** ενός σημείου είναι μία από τις βασικές τοπολογικές έννοιες και χρησιμοποιείται για να τυποποιήσει την «εγγύτητα» άλλων σημείων προς αυτό.

Συγκεκριμένα, η **γειτονιά** ή **ανοιχτή περιοχή** V_\epsilon(x_0) ακτίνας \epsilon και κέντρου x_0 σε ένα μετρικό χώρο (X,d) είναι το σύνολο των σημείων του χώρου που απέχουν από το x_0 απόσταση μικρότερη από \epsilon:
:V_\epsilon(x_0)=\{x\in X : d(x,x_0)

Κατηγορία:Μαθηματική ανάλυση
Κατηγορία:Γενική τοπολογία
Ευκλείδεια απόσταση

Στα μαθηματικά, η **Ευκλείδεια απόσταση** ή **μετρική** μεταξύ δύο σημείων στον ευκλείδειο χώρο είναι το μήκος του ευθύγραμμου τμήματος που τα συνδέσει. Μπορεί να υπολογιστεί από τις καρτεσιανές συντεταγμένες των σημείων χρησιμοποιώντας το Πυθαγόρειο θεώρημα και γι' αυτό αναφέρεται και ως *Πυθαγόρεια απόσταση*.

Οι ονομασίες αυτές προκύπτουν από τους αρχαίους Έλληνες μαθηματικούς Ευκλείδη και Πυθαγόρα. Στα Στοιχεία του Ευκλείδη, οι αποστάσεις δεν αναπαρίσταντο ως αριθμοί αλλά ως ευθύγραμμα τμήματα ίδιου μήκους, τα οποία θεωρούνταν «ίσα». Η έννοια της απόστασης ενυπάρχει στο εργαλείο του διαβήτη που χρησιμοποιείται για τη σχεδίαση ενός κύκλου, του οποίου όλα τα σημεία έχουν την ίδια απόσταση από ένα κοινό κεντρικό σημείο. Η σύνδεση του Πυθαγόρειου θεωρήματος με τον υπολογισμό της απόστασης δεν έγινε παρά μόνο τον 18ο αιώνα.

Η απόσταση μεταξύ δύο αντικειμένων που δεν είναι σημεία ορίζεται συνήθως ως η μικρότερη απόσταση μεταξύ ζευγών σημείων από τα δύο αντικείμενα. Είναι γνωστοί τύποι για τον υπολογισμό αποστάσεων μεταξύ διαφόρων τύπων αντικειμένων, όπως η απόσταση από ένα σημείο σε μια ευθεία. Στα προχωρημένα μαθηματικά, η έννοια της απόστασης έχει γενικευτεί σε αφηρημένους μετρικούς χώρους και έχουν μελετηθεί και άλλες αποστάσεις εκτός από τις ευκλείδειες. Σε ορισμένες εφαρμογές στη στατιστική και τη βελτιστοποίηση, χρησιμοποιείται το τετράγωνο της ευκλείδειας απόστασης αντί της ίδιας της απόστασης.

## Ορισμός

Η **ευκλείδεια μετρική** είναι η συνάρτηση  d:\mathbb{R}^n\times\mathbb{R}^n\longrightarrow \mathbb{R}\, που αντιστοιχεί σε δύο σημεία \mathbf{x}, \mathbf{y}\,του n-διάστατου Ευκλείδειου χώρου  \mathbb{R}^n\,,  \mathbf{x}= (x_1, \dots, x_n), \mathbf{y}= (y_1, \dots, y_n) τον πραγματικό αριθμό
:d(\mathbf{x},\mathbf{y})=\sqrt{(y_1-x_1)^2+(y_2-x_2)^2+\dots + (y_n-x_n)^2}= \sqrt{\sum_{i=1}^n (y_i-x_i)^2}.
Η συνάρτηση μετράει τη "συνήθη" (ευκλείδεια) απόσταση μεταξύ δύο σημείων στον επίπεδο, n-διάστατο χώρο κάνοντας επανειλημμένη χρήση του Πυθαγόρειου θεωρήματος.

## Ειδικές Περιπτώσεις
### Μία διάσταση (''n'' = 1)
Για δύο σημεία στον άξονα των πραγματικών αριθμών {\rm P} = (p_x) και {\rm Q} = (q_x), η ευκλείδεια απόσταση είναι η απόλυτη τιμή της διαφοράς των τιμών τους 
:\sqrt{(p_x-q_x)^2} = | p_x-q_x |.

### Δύο διαστάσεις (''n'' = 2)
Για δύο σημεία στο επίπεδο, {\rm P} = (p_x,p_y) και {\rm Q} = (q_x,q_y), η ευκλείδεια απόσταση είναι:

:\sqrt{(p_x-q_x)^2 + (p_y-q_y)^2}.

## Ιδιότητες
Η Ευκλείδεια απόσταση στον \R^n καθότι είναι μία μετρική συνάρτηση, ικανοποιεί τις παρακάτω ιδιότητες:
* d(x, y) = 0 αν και μόνο αν x = y,
* d(x, y) = d(y, x) για κάθε x, y \in \R^n (συμμετρική ιδιότητα),
* d(x, z)  για κάθε x, y,z \in \R^n (τριγωνική ανισότητα).

## Εξωτερικοί σύνδεσμοι

* Ευκλείδεια Γεωμετρία - Πανελλήνιο Σχολικό Δίκτυο
* Euclid’s elements of geometry - The Greek text of J.L. Heiberg (1883–1885) Πανεπιστήμιο του Τέξας στο Όστιν

## Παραπομπές


Κατηγορία:Μετρική γεωμετρία
Κατηγορία:Μήκος
Κατηγορία:Ευκλείδεια Γεωμετρία
Μετρική (μαθηματικά)

Στα μαθηματικά, **μετρική** ονομάζεται μια συνάρτηση d:V\times V\to \R, όπου V ένα μη-κενό σύνολο, η οποία  ικανοποιεί τις παρακάτω ιδιότητες για κάθε x,y,z \in V \,:
*d(x,y)=0, αν και μόνο αν x=y \, (αξίωμα ταύτισης)
*d(x,y)=d(y,x) (αξίωμα συμμετρίας)
*d(x,y)\leq d(x,z)+d(z,y) (τριγωνική ανισότητα)
Η τιμή d(x, y) ονομάζεται **απόσταση** των x, y, (ενν. μέσω της μετρικής d) και το ζεύγος (V, d) ονομάζεται **[[μετρικός χώρος]]**.

## Παραδείγματα

* Η Ευκλείδεια μετρική στο σύνολο \R^n ορίζεται για δύο σημεία x = (x_1, \ldots, x_n) και y = (y_1, \ldots, y_n) ως
::d(x, y) = \sqrt{(x_1 - y_1)^2 + (x_2 - y_2)^2 + \ldots + (x_n - y_n)^2}.
* Ειδική περίπτωση αυτής στον \R είναι η συνηθισμένη μετρική
::d(x, y) = |x - y|.
* Η διακριτή μετρική σε οποιοδήποτε σύνολο X ορίζεται ως 
:: d(x,y) =
\begin{cases}
0 &  x=y \\
1 &  x \neq y
\end{cases}

* Η p-μετρική (για p \geq 1) στο σύνολο \R^n ορίζεται για δύο σημεία x = (x_1, \ldots, x_n) και y = (y_1, \ldots, y_n) ως
::d(x, y) = \left((x_1 - y_1)^p + (x_2 - y_2)^p + \ldots + (x_n - y_n)^p\right)^{1/p}.
* Η μετρική στο \mathbb{R}^n
:: d_{\infty}(x,y) = \max{\{|x_i-y_i|: 1 \leq i \leq n\}}.

## Ιδιότητες
Σε έναν μετρικό χώρο (X, d) ισχύει ότι για κάθε x, y \in V
:d(x,y)\geq 0.

## Δείτε επίσης
* Μετρικός χώρος

Κατηγορία:Τοπολογία
Κατηγορία:Μετρική γεωμετρία